শেয়ারবাজারে রক্তক্ষরণ থামছে না
শেয়ারবাজারে রক্তক্ষরণ থামছে না। বৃহস্পতিবারও ঢাকা স্টক এক্সচেঞ্জে (ডিএসই) বেশিরভাগ কোম্পানির শেয়ারের দাম কমেছে। ফলে দিনশেষে ডিএসইর সূচক কমেছে ৭৭ পয়েন্ট।





শতকরা হিসেবে যা প্রায় দেড় শতাংশ। অর্থাৎ শেয়ারবাজারে সব কোম্পানির শেয়ারের দাম একদিনেই গড়ে দেড় শতাংশ কমেছে। এর ফলে ডিএসইর বাজার মূলধন কমেছে ৩ হাজার কোটি টাকা। বিশ্লেষকরা বলছেন, বাজারে দরপতন হলেও এখানে কারো নজর নেই। 




বাজার বিশ্লেষণে দেখা গেছে-ডিএসইতে বৃহস্পতিবার ৩৯৫টি কোম্পানির ১৭ কোটি ২৬ লাখ শেয়ার লেনদেন হয়েছে। যার মোট মূল্য ৫২২ কোটি ৫১ লাখ টাকা। এর মধ্যে দাম বেড়েছে ২৯টি, কমেছে ৩৪২টি এবং অপরিবর্তিত রয়েছে ২৪টি কোম্পানির শেয়ারের দাম। ডিএসইর ব্রড সূচক আগের দিনের চেয়ে ৭৭ পয়েন্ট কমে ৫ হাজার ৬৮৬ পয়েন্টে উন্নীত হয়েছে।
ডিএসই-৩০ মূল্যসূচক ২২ পয়েন্ট কমে ১ হাজার ৯৮৪ পয়েন্টে উন্নীত হয়েছে। ডিএসই শরীয়াহ সূচক ১৫ পয়েন্ট কমে ১ হাজার ২৪৬ পয়েন্টে উন্নীত হয়েছে। ডিএসইর বাজার মূলধন আগের দিনের চেয়ে কমে ৭ লাখ ৬ হাজার কোটি টাকায় নেমে এসেছে। 
শীর্ষ দশ কোম্পানি : ডিএসইতে বৃহস্পতিবার যেসব প্রতিষ্ঠানের শেয়ার বেশি লেনদেন হয়েছে সেগুলো হলো-এশিয়াটিক ল্যাবরেটরিজ, বেস্ট হোল্ডিংস, তৌফিকা ফুডস, আলিফ ইন্ডাস্ট্রিজ, গোল্ডেন সন, সেন্ট্রাল ফার্মা, ফুওয়ান ফুড, প্রাইম ফাইন্যান্স ফার্স্ট মিউচুয়াল ফান্ড, ফুওয়াং সিরামিক এবং মালেক স্পিনিং।
বৃহস্পতিবার ডিএসইতে যেসব প্রতিষ্ঠানের শেয়ারের দাম বেশি বেড়েছে সেগুলো হলো- এশিয়াটিক ল্যাবরেটরিজ, ডাচ-বাংলা ব্যাংক, স্যালভো কেমিক্যাল, হাইডেলবার্গ সিমেন্ট, ইফাদ অটোস, বেস্ট হোল্ডিংস, এইচআর টেক্সটাইল, প্রগতি ইন্স্যুরেন্স, সিকদার ইন্স্যুরেন্স এবং গোল্ডেন সন।
অন্যদিকে যেসব প্রতিষ্ঠানের শেয়ারের দাম বেশি কমেছে সেগুলো হলো- ফারইস্ট ফাইন্যান্স, জাহিন টেক্সটাইল ইন্ডাস্ট্রিজ, ক্যাপিটেক গ্রামীণব্যাংক গ্রোথ ফান্ড, অলটেক্স ইন্ডাস্ট্রিজ, খুলনা প্রিন্টিং, ডিবিএইচ ফার্স্ট মিউচুয়াল ফান্ড, আইডিএলসি, আইএফআইএল ইসলামি মিউচুয়াল ফান্ড-১, এনসিসিবি মিউচুয়াল ফান্ড ওয়ান এবং প্রাইম ফাইন্যান্স অ্যান্ড ইনভেস্টমেন্ট।

শেয়ারবাজারে রক্তক্ষরণ থামছে না। বৃহস্পতিবারও ঢাকা স্টক এক্সচেঞ্জে (ডিএসই) বেশিরভাগ কোম্পানির শেয়ারের দাম কমেছে। ফলে দিনশেষে ডিএসইর সূচক কমেছে ৭৭ পয়েন্ট।